CELEX: 62016CN0187
Language: fi
Date: 2016-04-04 00:00:00
Title: Asia C-187/16: Kanne 4.4.2016 – Euroopan komissio v. Itävallan tasavalta

30.5.2016   
            
            
               FI
            
            
               Euroopan unionin virallinen lehti
            
            
               C 191/22
            
         Kanne 4.4.2016 – Euroopan komissio v. Itävallan tasavalta
   (Asia C-187/16)
   (2016/C 191/27)
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: A. Tokár ja B.-R. Killmann)
   
      Vastaaja: Itävallan tasavalta
   
      Vaatimukset
   
   Kantaja vaatii unionin tuomioistuinta
   
               1)
            
            
               toteamaan, että Itävallan tasavalta on jättänyt noudattamatta SEUT 49 ja SEUT 56 artiklan, direktiivin 92/50/ETY (1) 4 artiklan, luettuna yhdessä sen 11–37 artiklan kanssa, ja direktiivin 2004/18/EY (2) 14, 20 ja 23–55 artiklan mukaisia velvoitteitaan,
               
                           —
                        
                        
                           kun se antoi palveluhankintoja koskevan sopimuksen tiettyjen asiakirjojen, kuten sirulla varustettujen passien, pikapassien, oleskelulupien, henkilökorttien, ilotulituslupien, luottokortin kokoisten ajokorttien ja ajoneuvolupien valmistamiseksi alle ja yli direktiivissä 92/50/ETY ja direktiivissä 2004/18/EY säädettyjen raja-arvojen sekä ennen ja jälkeen direktiivin 2004/18/EY täytäntöön panemisen suoraan Österreichische Staatsdruckerei GmbH:lle, ja
                        
                     
                           —
                        
                        
                           kun se piti voimassa kansallisia säännöksiä, kuten erityisesti Österreichische Staatsdruckerein oikeussuhteiden uudelleenjärjestelystä annetun liittovaltion lain 2 §:n 3 momentin, joissa hankintaviranomaiset velvoitetaan antamaan nämä palveluhankintoja koskevat sopimukset yksinomaan Österreichische Staatsdruckerei GmbH:lle
                        
                     
         
               2)
            
            
               velvoittamaan Itävallan tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja väittää seuraavaa:
   Österreichische Staatsdruckerei GmbH on yksityisyritys.
   Itävallan oikeudessa edellytetään, että tiettyjen asiakirjojen, jotka edellyttävät salassapitoa tai turvallisuusmääräysten noudattamista, valmistaminen annetaan yksinomaan Österreichische Staatsdruckerei GmbH:n tehtäväksi.
   Itävallan hankintaviranomaisten oli tämän vuoksi annettava palveluhankintoja koskeva sopimus tiettyjen asiakirjojen, kuten sirulla varustettujen passien, pikapassien, oleskelulupien, henkilökorttien, ilotulituslupien, luottokortin kokoisten ajokorttien ja ajoneuvolupien valmistamiseksi suoraan Österreichische Staatsdruckerei GmbH:lle.
   Itävallan hankintaviranomaisilla oli kuitenkin velvollisuus antaa kyseessä olevien asiakirjojen valmistaminen yrityksille, jotka valittiin hankintamenettelyissä, jotka joko olivat direktiivin 92/50/ETY ja direktiivin 2004/18/EY edellytysten mukaisia tai joista oli ilmoitettu riittävästi SEUT:n mukaisesti.
   Koska Itävallan hankintaviranomaiset antoivat kyseessä olevien asiakirjojen valmistamista koskevat palveluhankintoja koskevat sopimukset Österreichische Staatsdruckerei GmbH:lle hankintamenettelyjä toteuttamatta ja koska niiden oli kansallisen lain nojalla annettava kyseessä olevien asiakirjojen valmistamista koskevat palveluhankintoja koskevat sopimukset yksinomaan Österreichische Staatsdruckerei GmbH:lle, Itävalta on jättänyt noudattamatta unionin oikeuden mukaisia velvoitteitaan.
   
      (1)  Julkisia palveluhankintoja koskevien sopimusten tekomenettelyjen yhteensovittamisesta 18.6.1992 annettu neuvoston direktiivi 92/50/ETY (EYVL L 209, s. 1).
   
      (2)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).